**Ewa Janina Kłobukowska**, nada en Varsovia o 1 de outubro de 1946, é unha economista e ex atleta polaca, especializada na proba de 4×100 m, na que chegou a ser campioa olímpica en 1964.

Todos os seus títulos e récords foron anulados pola Asociación Internacional de Federacións de Atletismo (IAAF) en 1967, cando foi sometida a unha proba de xénero en que se decidiu que debía ser considerada xeneticamente como un varón. Posteriormente se descubriu que os procedimentos da proba eran inadecuados.

Traxectoria
-----------

### Primeiros anos

Kłobukowska nacu nunha familia de intelectuais. En 1965 graduouse na Escola Técnica de Economía e en 1972 da Escola de Economía de Varsovia.

### Éxitos deportivos

Competiu nos Xogos Olímpicos de Tokio, nos que obtivo unha medalla de ouro e un récord olímpico no relevo de 4×100 m cun tempo de 43,6 segundos. O equipo polaco, formado tamén por Irena Kirszenstein, Halina Górecka e Teresa Cieply, chegou á meta por diante dos Estados Unidos e do Reino Unido. Tamén obtivo unha medalla de bronce pola proba de velocidade dos 100 m.

No Campionato Europeo de Atletismo de 1966 gañou dúas medallas de ouro e unha de prata.

Kłobukowska estableceu tres récords mundiais, un nos 100 m (11,1 s) o 9 de xullo de 1965 en Praga e dous no relevo de 4×100 m (44,2 s e 43,6 s) o 13 de setembro de 1964 en Lodz e o 21 de outubro de 1964 en Tokio.

### Anulación por proba de xénero

Durante o Campionato Europeo de Atletismo de 1967, celebrado en Kíiv, Kłobukowska non pasou unha proba de xénero tradicional para a competeción feminina. De acordo á IAAF, tiña un mosaico xenético de XX/XXY. Por esa razón foille prohibido competir en competicións deportivas profesionais femininas.

Ademais de prohibirlle competir, a IAAF borrou os tres récords mundiais establecidos por Kłobukowska, incluídos os dous récords do equipo no relevo de 4×100 m.

Posteriormente modificáronse as análises médicas, e se competise nos Xogos Olímpicos de 1968 en México pasaría a proba, xa que se demostrou que, a pesar do seu mosaico xenético era positiva a análise de corpos de Barr, é dicir, Kłobukowska é xenotipicamente unha muller. Neses xogos olímpicos, as atletas suspendidas para as probas femininas foron exclusivamente as que non presentaban corpúsculo de Barr. De feito, Kłobukowska deu a luz o seu primeiro fillo en 1968.

A humillación pública á que fora sometida Kłobukowska, sumada ao posterior recoñecemento do erro en que incorrera a IAAF, levaron a un cambio nas políticas de verificación de xénero por parte do Comité Olímpico Internacional, que dende entón mantivo os resultados das probas en segredo.

Notas
-----

1. ↑  "Ewa Kłobukowska" (en inglés). Comité Olímpico Internacional (IOC). Consultado o 11 de decembro de 2017.
2. ↑  Ritchie, R.; Reynard, J.; Lewis, T. (2008). "Intersex ande the Olympic Games". *JRSM* (en inglés) **101** (8): 395. doi:10.1258/jrsm.2008.080086.
3. 1 2 3  "Kłobukowska Ewa". *Polish Olympic Committee* (en inglés). Arquivado dende o orixinal o 15 de xullo de 2019. Consultado o 15 de xullo de 2019.
4. ↑  "Ewa Kłobukowska". *Sports Reference.com* (en inglés). Arquivado dende o orixinal o 23 de xuño de 2015. Consultado o 15 de xullo de 2019.
5. ↑  Ferguson-Smith, M.A.; Ferris, E.A. (1991). "Gender verification in sport: The neede for change?". *British Journal of Sports Medicine* (en inglés) **25** (1): 17–20. PMC 1478807. PMID 1817477. doi:10.1136/bjsm.25.1.17.
6. ↑  "Athletics at the 1964 Tokyo Summer Games: Women's 4 × 100 metres Relay". *Sports Reference.com* (en inglés). Arquivado dende o orixinal o 26 de xuño de 2015. Consultado o 15 de xullo de 2019.
7. ↑  Adams, Guy (1 de agosto de 2012). "Tarnishede gold: Some of the 'great' Olympics cheats". *The Independent* (en inglés).
8. ↑  Schultz, Jaime; Wagg, Stephen (2012). "Disciplining Sex: 'Gender Verification' Policies ande Women's Sports". En Jefferson Lenskyj, Helen. *The Palgrave Handbook of Olympic Studies* (en inglés). Palgrave Macmillan. pp. 443–60. ISBN 9780230367463. Consultado o 2 de marzo de 2015.

|  |  |
| --- | --- |
|  | Wikimedia Commons ten máis contidos multimedia na categoría:  ***Ewa Kłobukowska Modificar a ligazón no Wikidata*** |

|  |  |
| --- | --- |
|  | A Galipedia ten un portal sobre: ***Muller*** |


|  |  |
| --- | --- |
| Control de autoridades | 
* Wd: Q270999
* WorldCat
* VIAF: 4942149068412365730007
* GND: 1210497344
* Munzinger: 01000051780
* NTA: 409100013
* IAAF: 178761
* OCID: ewa-klobukowska
* Sports Reference: ewa-klobukowska-1

 |